Филимонов Даниил Филимонович

Даниил Филимонович Филимонов (1855, раштав, 10, Чиркӳллĕ Ямаш ялĕ, Çĕрпӳ уесĕ Хусан кĕперни (халĕ Чăваш Республикин Çĕрпӳ районĕ) — 1938, çу, 11, Чиркӳллĕ Ямаш ялĕ, Çĕрпӳ районĕ Чăваш АССР) — чиркӳ ĕçлевçи, çыравçă, тăлмачЧУВАШСКАЯ ЭНЦИКЛОПЕДИЯ:Персоналии.

 Кунçул 
Даниил Филимонов 1855 çулхи раштавăн 10-мĕшĕнче Хусан кĕпернинче Çĕрпӳ уесне (Халĕ Чăваш Республикин Çĕрпӳ районĕ) кĕрекен Чиркӳллĕ Ямаш ялĕнче çуралнă. 1867–1871 çулсенче Чурачăкри земство шкулĕнче, унтан Хапăс (Вăрнар районĕ) шкулĕсенче М. Дмитриев патĕнче вĕренет. Хăйĕн вĕрентӳçи сĕннипе 1872 çулта Хусанти учительсен семинарине ăс пухма кĕрет. 1875 çултанпа И. Я. Яковлев Чĕмпĕрти чăваш шкулĕнче ĕçлеме пуçлать. Унта тĕрлĕ предметсем (арифметика, историпе географи тата музыка) вĕрентнĕ, администратор ĕçĕсене те туса пынă.

1882 çулхи çĕртме уйăхĕн вĕçĕнче Даниила сăваплăх санне парса Кавал чиркĕвне (Чăваш Республикин Вăрмар районĕ) ĕçлеме яраççĕ. Юпа уйăхĕн вĕçĕнче Мăнçырма прихучĕн  чиркĕвне куçараççĕ. Унта 12 çула яхăн ĕçленĕ.

1899 çулхи юпа уйăхĕнче Самар епархине тухса каять. 1914 çулта ăна протоиерей санне параççĕ. 1924 çулхи кăрлач уйăхĕн 19-мĕшĕнче Синод Филимонова Шупашкар епископĕ тата Чăваш епархин викарийĕ ĕçĕ вырăнне лартнă. 1929 çулта архиепископ санне тивĕçет.

Д. Ф. Филимонов 1938 çулхи çăвăн 11-мĕшĕнче тăван ялĕнче çĕре кĕнĕ.

 Паллăрах ĕçсем 
 Букварь,
 "Чăн тĕн кĕнеки", Матфей, Марк  тата Лука çырнă Евангелие куçаракансен ушкăнĕнче вăй хунă,
 Иоанн çырнă Евангелие пĕчченех куçарнă.
 1893 çулта "Н.И. Ильминский çинчен" ятлă кĕнеке кăларнă.

 Вуламалли 
 Александров Г. А. Чувашские интеллигенты. Биографии и судьбы. Чебоксары, 2002, 216 с.
 Магарина Р. Н.  «Надо спешить жить…» (из писем Ф.Д. Филимонова к отцу)
 Асăрхавсем 

 Каçăсем 
 Филимонов Даниил Филимонович

Категори:Çыравçăсем, алфавитпа
Категори:СССР çыравçисем
Категори:Раççей çыравçисем
Категори:Чăваш çыравçисем
Категори:Чăваш Енĕн паллă çыннисем
Категори:Чĕмпĕрти чăваш шкулĕнче вĕренсе тухнисем
Категори:1855 çулта çуралнисем
Категори:Раштавăн 10-мĕшĕнче çуралнисем
Категори:1938 çулта вилнисем
Категори:Çăвăн 11-мĕшĕнче вилнисем
Категори:Н.И.Ильминскийĕн педагогика системи
Категори:Чăвашран тухнă епископсем